2020-2021-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

5 класс

Ыйтусем

Олимпиада ирттермелли вăхăт – 60 минут

Кашни ыйтăва тĕрĕс хуравласан чи нумаййи 50 балл пухма пулать

1. Мĕнле сăмахсене ваттисен сăмахĕсем тесе калаççĕ? *Тĕрĕс хуравшăн – 5 балл.*

2. Хăшĕ ваттисен сăмахĕ пулмасть? *Вĕренни çутă, вĕренменни тĕттĕм. Пĕлÿ илесси пĕлĕм çиесси мар. Лариван 5-мĕш класра вĕренет. Пĕлекен ĕç тăвать, пĕлменни – пуç хыçать. Тĕрĕс хуравшăн – 5 балл.*

3. *Пĕлменни ал урана çыхлантарать.* Йăнăш тупăр та тÿрлетĕр. *Тĕрĕс хуравшăн – 3 балл.*

4. *Ташла пĕлмен çынна кĕвĕ килмен. Пĕлÿ пухма пештĕр кирлĕ мар*. ***Кĕвĕ, пештĕр*** сăмахсене вырăсла куçарăр. *Кашни тĕрĕс хуравшăн – 2 балл. Пĕтĕмпе – 4 балл.*

5. *Тутлă мăйăр сарă пулать, вĕреннĕ çын усăллă пулать.* Тĕп членсене тупăр, мĕншĕн чарăну палли лартнине ăнлантарăр. *Тĕрĕс хуравшăн – 5 балл.*

6. *Пĕчĕккелле вĕреннĕ йăлана нимĕнле те пăрахма çук.* ***Пĕчĕккелле*** сăмахра миçе сасă тата миçе сас палли. Сыпăксем çине пайлăр. *Кашни тĕрĕс хуравшăн – 2 балл. Пĕтĕмпе – 6 балл.*

7. «Халăх шăв-шавĕ пĕр вĕçлĕ,

Шăв-шав сăмахĕ çĕр тĕслĕ».

Çак сăвă йĕркисене мĕнле произведенирен илнĕ? Авторĕ кам? *Тĕрĕс хуравшăн – 5 балл*

8. Пăркка мучи чапа кăларнă кушак мĕн ятлă? Произведени ятне тата унăн авторне çырăр. *Кушак ятне çырнăшăн – 3 балл. Ячĕпе авторне палăртнăшăн – 4 балл. Пĕтĕмпе – 7 балл.*

9. «Хÿри – тукмак, шăлĕ – шак-шак». Тупмалли юмахăн тупсăмне тупăр. *Тĕрĕс хуравшăн – 5 балл.*

10. «Вĕреннĕ çын вутра та çунмасть, шывра та путмасть». Панă ваттисен сăмахĕн пĕлтерĕшне ăнлантарса парăр. *Тулли хуравшăн - 5 балл.*